טיול יום היוצא ממרכז ברצלונה אל קאריבה אקווטיק (Caribe Aquatic), פארק מים בנושא הקריביים המהווה חלק ממכלול עולם פורט אוונטורה. בפארק מגלשות מים, בריכות רבות, נהר, חופים, דקלים, מוזיקת רגאיי לטינית, וגם חנויות ומסעדות. בקאריבה אקווטיק נמצאת מגלשת הנפילה החופשית הגבוהה באירופה- King Khajuna וכמו כן רכבות טיוב, מירוץ מכוניות וכמו כן מתקנים לילדים.
ישנן אפשרויות שונות ומגוונות לכרטיסי כניסה לפארק (הכוללים גם כרטיסים משולבים עם הפארקים השכנים פורט אוונטורה ופרארי לנד, אך האופציה עליה נפרט בעמוד זה היא הזמנת כרטיסים הכוללים הסעה ממרכז ברצלונה אל הפארק וחזרה.
הטיול כולל נסיעה של שעה וחצי לכל כיוון, באוטובוס ממוזג ונוח. עוזבים את ברצלונה בשעה 9 וחצי בבוקר, לבילוי שנמשך כ-12 שעות. מחיר הכרטיס כולל גם את הכניסה לפארק המים.
הכרטיס לא מתאים לאלו שמעוניינים לחסוך ובעלי תקציב נמוך. במקרה זה, עדיף להזמין כרטיס לפארק בלבד, ולהגיע ברכבת (ניתן לרכוש ברכבת כרטיס הנחה הכולל את הנסיעה ברכבת הלוך חזור יחד עם הכניסה לפארק, ואז הנסיעה ברכבת היא כמעט חינם). אופציה זו מתאימה לדוגמא למטיילים שהם עצמאיים יותר ובשבילם ההתמצאות בתחבורה הציבורית היא קלה.
הכרטיס לא מתאים גם למי שמתכנן לשכור רכב בברצלונה (על מנת להגיע איתו לאתרים מחוץ לעיר ולהמשיך לערים אחרות), מפני שאז ההסעה מיותרת. למידע נוסף – השכרת רכב בברצלונה והשכרת רכב בספרד. הכרטיס גם לא מתאים למי שרוצה להגיע אל הפארק ליותר מיום אחד, מפני שאז מדובר בכרטיס עם מחיר כניסה יקר יותר, ואלו לרוב לא כוללים הסעות.
האם כרטיס ההסעה לפארק משולב עם פארקים אחרים?
הכרטיס הספציפי הזה לא משולב. אם ברצונכם בכרטיס הסעה שהוא גם משולב, ישנו כרטיס הכולל הסעה וכניסה לפורט אוונטורה ולפרארי לנד. אך כרגע אין לנו בהיצע כרטיסי הסעה שמשלבים את קאריבה אקווטיק עם פארקים נוספים.
ניתן לשכור לוקרים בפארק המים בתשלום נוסף במקום. זהו פתרון מצוין לחפצי ערך כמו ארנק ופלאפונים, שלא רוצים להשאיר עם התיקים כאשר הולכים למתקני המים.
כרטיס זה אינו כולל כניסה לפארקי השעשועים פורט אוונטורה ופרארי לנד, אם ברצונכם להכנס גם אליהם, כדאי לרכוש כרטיס משולב, ובכלל במקרה כזה מומלץ כרטיס ליומיים ולא ליום (הכרטיס הנוכחי הוא ליום בלבד, ואלו של יומיים הם יקרים יותר).
אל תשכחו להביא כובע! רוב הפארק לא מוצל והשמש קופחת בקיץ.
הסעה וכניסה לפארק כלולות בכרטיס האטרקציות של ברצלונה, לכן אם אתם מתכננים להגיע לאטרקציות נוספות מהכרטיס, כדאי לשקול רכישה שלו.